Tame Impala
Tame Impala (წარმოითქმის teɪm ɪmˈpɑːlə)) — ავსტრალიური როკ-ჯგუფი, ჩამოყალიბებული კევინ პარკერის მიერ 2007 წელს. მან არსებობა დაიწყო, როგორც პარკერის, სიმღერის ავტორების და შემსრულებლის შინაურმა პროექტმა. ტურნეს პერსონალში შედიან პარკერი (გიტარა, ვოკალი), ჯეი უოტსონი (სინთეზატორი, ვოკალი, გიტარა), დომინიკ სიმპერი (გიტარა, სინთეზატორი), კემ ეივერი (ბას-გიტარა, ვოკალი) და ჯულიენ ბარბაგალო (დასარტყმელი საკრავები, ვოკალი). ჯგუფის ჩანაწერები გამოდიოდა ლეიბლზე Modular Recordings, ამჟამად კი აშშ-ში Interscope Records-ზე გამოიცემა, ხოლო ბრიტანეთში — Fiction Records-ზე. 2010 წელს, სინგლებისა და EP-ების მთელი რიგის შემდეგ, Tame Impala-მ გამოუშვა სადებიუტო სტუდიური ალბომი Innerspeaker, რომელმაც ავსტრალიაში ოქროს სერტიფიცირება მიიღო და კრიტიკოსების მიერ დადებითად იქნა შეფასებული. 2012 წლის Lonerism ასევე აღიარებული იყო, ავსტრალიაში მიიღო პლატინის სტატუსი და გრემის ნომინაცია საუკეთესო ალტერნატიული ალბომის კატეგორიაში. მესამე ალბომი, Currents გამოვიდა 2015 წლის 17 ივლისს. მეოთხე ალბომი კი, The Slow Rush, გამოვიდა 2020 წლის 14 თებერვალს. ჯგუფის სახელწოდება „Tame Impala“ უკავშირდება ანტილოპა იმპალას და ველურ და ცივილიზებულ სამყაროებს შორის დაძაბულობას.